ΓΡΑΠΤΗ ΕΡΩΤΗΣΗ P-2490/01

υποβολή: Bart Staes (Verts/ALE) προς την Επιτροπή

(7 Σεπτεμβρίου 2001)

Θέμα: Ο επαναπροσανατολισμός των επιδοτήσεων για το πετρέλαιο προς τις βιώσιμες πηγές ενέργειας

Στην απάντησή του προς την ερώτηση Η-0527/01(1) η Επιτροπή περιορίζεται σε μια συνοπτική παρουσίαση των εφαρμοζομένων προγραμμάτων για τις ανανεώσιμες πηγές ενέργειας. Στο πλαίσιο αυτό πληροφορούμαστε ότι κατά την περίοδο 1994-99 το 10 % του συνολικού προϋπολογισμού για την ενέργεια αφιερώθηκε στις ανανεώσιμες πηγές ενέργειας. Το ποσοστό αυτό αντιστοιχεί περίπου σε 300 εκατομμύρια ευρώ. Μεταξύ 1998 και 2002, η Επιτροπή προτίθεται, μέσω του Πέμπτου Προγράμματος Δράσης και του Altener, να διαθέσει περίπου 477 εκατομμύρια ευρώ για τις αναεώσιμες πηγές ενέργειας.

Όσον αφορά τον επαναπροσανατολισμό των επιδοτήσεων για το πετρέλαιο η Επιτροπή δεν δίνει καμία οριστική απάντηση. Ωστόσο, μεταξύ του 1975 και του 1998, η Επιτροπή χορήγησε επιδοτήσεις ύψους 747,72 εκατομμυρίων ευρώ σε ευρωπαίους παραγωγούς πετρελαίου, αερίου και άνθρακα. Η ιδιαίτερη αυτή μεταχείριση της οποίας απολαύει το πετρέλαιο αντιτάσσεται εμφανώς στους φιλόδοξους στόχους του Κιότο σχετικά με τις εκπομπές CO2.

Από άρθρο του περιοδικού Far Eastern Economic Review (πρβλ. Το Courrier International από 12 έως και 18 Ιουλίου 2001 — σελ.21) καθίσταται εμφανής η σημασία της μείωσης των επιδοτήσεωνπέρ του πετρελαίου για την καταπολέμηση των εκπομπών CO2. Σημειωτέον ότι από τα μέσα της δεκαετίας του 90 η Κίνα έχει κατορθώσει να περιορίσει σημαντικά τις εκπομπές CO2, τούτο δε μειώνοντας τις επιδοτήσεις για τα απολιθωμένα καύσιμα.

Αναγνωρίζει η Επιτροπή το γεγονός ότι η μείωση των επιδοτήσεων για τα απολιθωμένα καύσιμα συνέβαλε στον περιορισμό των εκπομπών CO2 στην Κίνα, σύμφωνα με τα όσα αναφέρει το Far Eastern Economic Review (πρβλ. Το Courrier International από 12 έως και 18 Ιουλίου 2001 — σελ.21) βάσει μελέτης που πραγματοποίησε το εργαστήριο Lawrence Berkely National Laboratory της Καλιφόρνιας (Απρίλιος 2001)· Εάν ναι, είναι διατεθειμένη η Επιτροπή — ακολουθώντας το παράδειγμα της Κίνας — να επαναπροσανατολίσει τις επιδοτήσειςπέρ της βιομηχανίας πετρελαίου προς την ανάπτυξη και την προώθηση εναλλακτικών πηγών ενέργειας· Εάν όχι, για ποιο λόγο αρνείται η Επιτροπή να επαναπροσανατολίσει τις επιδοτήσειςπέρ της βιομηχανίας πετρελαίου προς την ανάπτυξη και την προώθηση εναλλακτικών πηγών ενέργειας, έχονταςπόψη τα θετικά αποτελέσματα που επέφερε ανάλογη δράση στην Κίνα·

(1) Γραπτή ερώτηση της 3.7.2001.

Απάντηση της κας de Palacio εξ ονόματος της Επιτροπής

(3 Οκτωβρίου 2001)

Η Επιτροπή αναγνωρίζει ότι οι ανανεώσιμες ενεργειακές πηγές πρέπει να στηριχθούν χρηματοδοτικά και μέσω αποδοτικών μέτρων πολιτικής.

Όσον αφορά την στήριξη για τα ορυκτά καύσιμα, ας σημειωθεί ότι η εν λόγω στήριξη δεν αποτελεί επιχορήγηση, αλλά χρηματοδοτική συνεισφορά για την επίδειξη καινοτόμων και αποδοτικών ενεργειακών τεχνολογιών. Δεν δόθηκαν επιχορηγήσεις σε εταιρείες πετρελαίου και αερίου, δεδομένου ότι αυτό αντίκειται στην κοινοτική νομοθεσία περί ανταγωνισμού.

Από το 1998 και μετά, η στήριξη της επίδειξης καινοτόμων τεχνολογιών στους τομείς του πετρελαίου και του φυσικού αερίου μειώθηκε σταδιακά και εστράφη προς τις ανανεώσιμες ενεργειακές πηγές και τα έργα για την εξοικονόμηση ενέργειας. Ωστόσο, η Επιτροπή προάγει μια ισόρροπη προσέγγιση της προαγωγής της καινοτόμου ενεργειακής τεχνολογίας και, ως εκ τούτου, χορηγήθηκε, επίσης, περιορισμένη ενίσχυση στην τεχνολογία που αφορά τις συμβατικές ενεργειακές πηγές, όπως είναι το πετρέλαιο και το φυσικό αέριο.

Θα πρέπει να προστεθεί ότι κατά τη χορήγηση ενισχύσεων στην τεχνολογία πετρελαίου και φυσικού αερίου, προτιμήθηκαν πάντοτε τα έργα που συνεπάγονταν τον περιορισμό των περιβαλλοντικών επιπτώσεων από τη χρήση ορυκτών καυσίμων. Λόγου χάριν, σε σχέση με τον στόχο του Κυότο, θα πρέπει να σημειωθεί ότι η μετάβαση από τα καύσιμαψηλότερης περιεκτικότητας σε άνθρακα στο φυσικό αέριο, αποτελεί ένα από τα αποτελεσματικότερα μέσα περιορισμού των εκπομπών αερίων θερμοκηπίου. Περαιτέρω παράδειγμα της συμβολής της τεχνολογίαςδρογονανθράκων στον περιορισμό των εκπομπών αερίων θερμοκηπίου αποτελεί μία τεχνική που καλείταιπόγεια αποθήκευση διοξειδίου του άνθρακα (CO2). Με τη βοήθεια της τεχνικής αυτής, τα αέρια θερμοκηπίου μπορούν να απομακρυνθούν ασφαλώς και μονίμως σεπόγειους χώρους.

Όσον αφορά την ενεργειακή κατάσταση στην Κίνα, αληθεύει ότι τα τελευταία χρόνια η Κίνα περιόρισε σημαντικά τις εκπομπές της. Ωστόσο, οι μειώσεις αυτές επετεύχθησαν κυρίως με το κλείσιμο ορισμένων παλαιών και καθόλου αποδοτικών μονάδων ηλεκτροπαραγωγής και με την αντικατάστασή τους με νέες και αποδοτικότερες μονάδες. Πρέπει επίσης να αναφερθεί ότι η Κίνα εξηρτάτο από τον άνθρακα για το 80 % περίπου του ενεργειακού ισοζυγίου της. Συγκριτικά, η τρέχουσα συμμετοχή του άνθρακα στο κοινοτικό ενεργειακό ισοζύγιο κυμαίνεται στο 15 %.

Εν κατακλείδι, τα τελευταία χρόνια, η χρηματοδοτική στήριξη της ενεργειακής τεχνολογίας κατευθύνθηκε προς τις ανανεώσιμες ενεργειακές πηγές. Κατά την διάθεση τουπολοίπου της χρηματοδοτικής στήριξης στον τομέα των ορυκτών καυσίμων, δόθηκε προτεραιότητα σε έργα που περιορίζουν τις περιβαλλοντικές επιπτώσεις από την χρήση ορυκτών καυσίμων. Η Επιτροπή έχει στρατευθεί στην προαγωγή των ανανεώσιμων ενεργειακών πηγών, όχι μόνο μέσω προγραμμάτων χρηματοδοτικής στήριξης των εν λόγω πηγών, αλλά και μέσω κατάλληλων μέτρων πολιτικής, όπως είναι η προσφάτως εγκριθείσα Οδηγία για την προαγωγή του ηλεκτρισμού που παράγεται από ανανεώσιμες ενεργειακές πηγές(1).

(1) 2000/77/ΕΚ.